Arthur Machen

Arthur Machen (3. maaliskuuta 1863 – 15. joulukuuta 1947), oikealta nimeltään Arthur Llewellyn Jones, oli walesilainen kirjailija ja mystikko 1890-luvulla ja 1900-luvun alussa. Hänet tunnetaan ennen muuta yliluonnollista käsittelevistä kauhu- ja fantasiakertomuksistaan. Novelli Suuri jumala Pan (1890, 1894) on kauhukirjallisuuden klassikoita, ja Stephen King on sanonut sen olevan "mahdollisesti paras englanninkielinen kauhutarina".  Machen tunnetaan myös kertomuksesta The Bowmen ("Jousimiehet"), joka loi legendan Monsin enkeleistä.

Teoksia
Machenin teoksista on suomennettu ainakin seuraavat novellit.
 ”Kertomus valkoisesta pulverista” (The Novel of White Powder) kokoelmassa Haudantakaisia, v. 1994.
 ”Seremonia” (The Ceremony) kokoelmassa Värisyttävä kosketus 2, v. 1995.
 ”Valkea väki” (The White People) kokoelmassa Paha vieras, v. 1996.
 ”Kertomus mustasta sinetistä” (The Novel of the Black Seal) kokoelmassa Lovecraftin lähteillä, v. 2013.
 ”Suuri jumala Pan” (Great God Pan) kokoelmassa Wendigo ja muita yliluonnollisia kauhukertomuksia, v. 2015.
 ”Suuri Jumala Pan” (The Great God Pan) ja ”Opaali” (The Inmost Light), v. 2022.

Muita Machenin teoksia ovat episodimuotoinen kauhuromaani Three Imposters josta "Kertomus valkoisesta pulverista" ja "Kertomus mustasta sinetistä" ovat peräisin; osittain omaelämäkerrallinen romaani The Hill of Dreams; ja ensimmäisen maailmansodan aikaan sijoittuvat kertomukset The Bowmen (1914) ja The Great Return (1915) sekä lyhyt kauhuromaani The Terror (1917).

Lähteet

Luokka:Brittiläiset kauhukirjailijat
Luokka:Goottilaisten romaanien kirjoittajat
Luokka:Walesilaiset kirjailijat